|  |
| --- |
| **DOKUMENT ZA INTERNETSKO SAVJETOVANJE** **O NACRTU OPĆEG AKTA** |
| **Nacrt** **Poslovničke Odluke o izmjenama i dopunama Poslovnika** **Općinskog vijeća Općine Kalnik** |
| **OPĆINA KALNIK** |
| **Početak savjetovanja** **15. siječnja 2018.** | **Završetak savjetovanja** **25. siječnja 2018.** |

RAZLOG DONOŠENJA

|  |
| --- |
|   U „Narodnim novinama“, broj 123/17. od 12.12.2017. objavljen je Zakon o izmjenama i dopunama Zakona o lokalnoj i područnoj (regionalnoj) samoupravi. U završnoj odredbi (članak 34.) propisano je da Zakon stupa na snagu prvoga dana od dana objave u „Narodnim novinama“. Prema tome, Zakon je stupio na snagu 13.12.2017.  Člankom 33. Zakona propisano je da su jedinice lokalne i područne (regionalne) samouprave dužne uskladiti svoje statute i druge opće akte s odredbama toga Zakona u roku od 60 dana od dana stupanja na snagu ovoga Zakona. Ovaj rok istječe 11.2.2018. U pročišćenom tekstu Poslovnika Općinskog vijeća Općine Kalnik crvenom bojom označene su izmjene učinjene temeljem posljednjih izmjena ZOLIP(R)S-a te se shodno tome donosi Poslovnička Odluka o izmjenama i dopunama Poslovnika Općinskog vijeća Općine Kalnik.  S obzirom da rok za usklađenje sa zakonskim izmjenama istječe 11.02.2018., a postoji obveza donošenja još nekih akata do kraja siječnja 2018., savjetovanje će se provesti u razdoblju kraćem od 30 dana. |

Pozivamo predstavnike zainteresirane javnosti da najkasnije do 25. siječnja 2018. godine dostave svoje komentare na Nacrt Poslovničke Odluke o izmjenama i dopunama Poslovnika Općinskog vijeća Općine Kalnik putem OBRASCA za savjetovanja na e-mail: opcina-kalnik@kalnik.hr.

Po završetku savjetovanja, svi pristigli doprinosi bit će javno dostupni na internetskoj stranici Općine Kalnik te priloženi uz prijedlog akta o kojem će raspravljati Općinsko vijeće Općine Kalnik.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Poslovničke Odluke o izmjenama i dopunama Poslovnika Općinskog vijeća Općine Kalnik.